钦定古今图书集成/明伦汇编/家范典/第085卷 > 《周南关雎三章》
## 钦定古今图书集成/明伦汇编/家范典/第085卷 > 《周南关雎三章》

周之文王生有圣德，又得圣女姒氏以为之配。宫中之人于其始至，见其有幽闲贞静之德，故作是诗。言其相与和乐而恭敬，亦若《雎鸠》之情挚而有别也。

关关雎鸠，在河之洲。窈窕淑女，君子好逑。

参差荇菜，左右流之。窈窕淑女，寤寐求之。求之不得寤寐思服。悠哉悠哉，辗转反侧。

参差荇菜，左右采之。窈窕淑女，琴瑟友之。参差荇菜，
左右芼之。窈窕淑女，钟鼓乐之。